ไทยพาณิชย์ขายกองตราสารหนี้จ่าย2.9-4%
บลจ.ไทยพาณิชย์เปิดจองตราสารหนี้ต่างประเทศ ระยะสั้น 3 เดือน  - 1 ปี รับสูงสุด 4%
12 เม.ย. 2555

บลจ.ไทยพาณิชย์เปิดจองตราสารหนี้ต่างประเทศ ระยะสั้น 3 เดือน  - 1 ปี รับสูงสุด 4%  
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทอยู่ระหว่างขายกองทุนที่ลงทุนในตราสารหนี้ในประเทศและต่างประเทศ อายุ 3 เดือน 6 เดือน และ 1 ปี พร้อมกัน 4  กองทุน มูลค่ารวม 2.2 หมื่นล้านบาท คาดให้ผลตอบแทน 2.90-4% ต่อปี  โดยการลงทุนในต่างประเทศจะปิดความเสี่ยงจากอัตราแลกเปลี่ยน เปิดขายถึงวันที่  17 เม.ย.2555 เงินลงทุนขั้นต่ำ 10,000 บาท
กองทุนเปิดไทยพาณิชย์ตราสารหนี้ 3M24 อายุ 3 เดือน คาดผลตอบแทนประมาณ 2.90% ต่อปี ลงทุนในตราสารหนี้ในประเทศที่ได้รับการจัดอันดับความน่าเชื่อถือโดย (Fitch) thai  คือตราสารหนี้ระยะสั้นธนาคารกรุงไทย F1+ สัดส่วน24.50% ตราสารหนี้ระยะสั้นธนาคารกรุงศรีอยุธยา F1+ สัดส่วน 24.50% ตั๋วแลกเงินธนาคารธนชาต F1+  สัดส่วน 24.50% ตั๋วแลกเงินธนาคารเกียรตินาคิน F2 สัดส่วน 20%  และพันธบัตรรัฐบาลไทยหรือพันธบัตรธนาคารแห่งประเทศไทย 6.50%
กองทุนเปิดไทยพาณิชย์ตราสารหนี้ 3M44 อายุ 3 เดือน คาดผลตอบแทนประมาณ 3% ต่อปี ลงทุนในตราสารหนี้ระยะสั้นธนาคารกรุงไทย สัดส่วน 24.50% ตราสารหนี้ระยะสั้นธนาคารกรุงศรีอยุธยา สัดส่วน 24.50% ซึ่งได้รับการจัดอันดับความน่าเชื่อถือ F1+ (ฟิทช์) Thai  และตราสารหนี้ต่างประเทศได้แก่ เงินฝากธนาคาร  First Gulf Bankสัดส่วน 24.50% อันดับความน่าเชื่อถือ F1 (ฟิทช์) เงินฝากธนาคาร Bank of China 20% อันดับความน่าเชื่อถือ A-1 (เอสแอนด์พี) ส่วนที่เหลือพันธบัตรรัฐบาลไทย 6.50% 
สำหรับกองทุนเปิดไทยพาณิชย์ตราสารหนี้ 6M61 อายุ 6 เดือน คาดผลตอบแทนประมาณ 3.30% ต่อปี ลงทุนในเงินฝากธนาคาร First Gulf Bank (UAE) F1 (ฟิทช์) สัดส่วน 24.50% ตราสารหนี้ธนาคาร Banco Bradesco บราซิล F2 (ฟิทช์) 24.50% ตราสารหนี้ระยะสั้นธนาคารกรุงไทย 21% F1+(ฟิทช์) thai เงินฝากธนาคาร Bank of China มาเก๊า สัดส่วน 20%  A-1 (เอสแอนด์พี)  ตราสารหนี้ธนาคาร Deutsche  Pfandbriefbank (PBB) เยอรมนี สัดส่วน 10% F1 (ฟิทช์) 
กองทุนเปิดไทยพาณิชย์ตราสารหนี้ต่างประเทศ 1Y31   อายุ 1 ปี คาดผลตอบแทน 4%  ลงทุนในเงินฝากธนาคาร Union National Bank (UNB)-UAE อันดับความน่าเชื่อถือ F1 (ฟิทช์) สัดส่วน 24.50% ตราสารหนี้ธนาคาร Banco Bradesco บราซิล F2 (ฟิทช์) 24.50%    เงินฝากธนาคาร Bank of China มาเก๊า A-1 (เอสแอนด์พี) 20% ตราสารหนี้ธนาคาร Banco Itau BBA S.A.(IBBA) บราซิล F2 (ฟิทช์) 14.50%  ตราสารหนี้ธนาคาร Banco do Brasil บราซิล F2 (ฟิทช์)  10% และพันธบัตรรัฐบาลไทยหรือพันธบัตรธนาคารแห่งประเทศไทย 6.50%